૧૦ જૂને ૩૮ વર્ષના થનારા મિકાને દલેર સહિત છ ભાઈઓ છે. મિકાનો જન્મ દુર્ગાપુરમાં થયો હતો. પરંતુ ઉછેર પતિયાલામાં થયો. છ ભાઈઓ પૈકી મિકા સૌથી નાનો છે. મિકાને ખરેખર તો બનવું હતું સંગીતકાર અને બની ગયો ગાયક. સંગીતકાર બનવા માટે તેણે ગિટાર, તબલા અને ડ્રમ શીખ્યાં. દરમિયાનમાં સૌથી મોટા ભાઈ અમેરિકા ગયા હતા. ત્યાં તેઓ ટેક્સી ચલાવતા. દલેર મહેંદી મિકાથી નવ વર્ષ મોટા. તે પણ અમેરિકા જ ચાલ્યા ગયા હતા. તેમને ત્યાં ગોઠ્યું નહીં એટલે ૧૯૯૧માં ગાયક બનવા દિલ્હી પાછા આવી ગયા.